jkorsvik/nowiki_second_scrape_merged huggingface dataset:
Gustav Roethe

Gustav Roethe (født 5. mai 1859 i Graudenz i Preussen, død 17. september 1926 i Bad Gastein i Østerrike) var en tysk språkforsker.
Fra hans brev fremgår det at han var en klar antisemitt. Etter første verdenskrig eksponerte han seg som aggressiv motstander av Weimarrepublikken. Roethe ble medlem av Deutschnationale Volkspartei (DNVP) og var fra 1919 til 1926 leder av Reichsausschuss deutschnationaler Hochschullehre». På grunnleggelsesmøtet for Deutschnationaler Lehrerbund fremholdt han at parlamentarismer er et til prinsipp elevert dilettanteri; og Weimarforatningen avviste han som et latterlig makkverk.


== Referanser ==


== Litteratur ==
Christoph König (utg.), med Birgit Wägenbaur o.a.: Internationales Germanistenlexikon 1800–1950. Band 3: R–Z. de Gruyter, Berlin/New York 2003, ISBN 3-11-015485-4, S. 1506–1509.
Jörg Judersleben: Philologie als Nationalpädagogik. Gustav Roethe zwischen Wissenschaft und Politik. Peter Lang, Frankfurt am Main u. a. 2000 (= Berliner Beiträge zur Wissenschaftsgeschichte; 3)
Regesten zum Briefwechsel zwischen Gustav Roethe und Edward Schröder, hrsg. v. Dorothea Ruprecht u. Karl Stackmann. Vandenhoeck u. Ruprecht, Göttingen 2000,
(de) Dorothea Ruprecht: «Roethe, Gustav.» I Neue Deutsche Biographie (NDB). Bind 21, Duncker & Humblot, Berlin 2003, ISBN 3-428-11202-4, s. 753 f. (digitalisering).
(sv) Roethe, Gustav i Nordisk familjebok (2. utgave, 1916)
Lauscha

Lauscha er en mindre by i den thüringske Landkreis Sonneberg i Tyskland. Den er blitt kjent for sitt glassblåserhåndverk, især for juletrekuler. 


== Referanser ==


== Litteratur ==
Stadt Lauscha (utg.): Festschrift zur Verleihung des Stadtrechts. Friebel-Druck, Saalfeld 1957.
Albert Böhm: Lauschaer Leut – Gestalten und Namen vom Thüringer Wald. Museum für Glaskunst Lauscha, Bad Blankenburg 1977.
Stadt Lauscha (utg.): Historischer Bilderbogen – Ein Streifzug durch die Geschichte von Lauscha und Ernstthal. Geiger-Verlag, Horb am Neckar 2008, ISBN 978-3-86595-255-4.


== Eksterne lenker ==
(de) Offisielt nettsted 
(en) Lauscha – kategori av bilder, video eller lyd på Commons
Informasjonsteknologi og medieproduksjon

Informasjonsteknologi og medieproduksjon er et yrkesfaglig utdanningsprogram på Vg1 (første trinn) i norsk videregående opplæring som ble etablert høsten 2020.
Kurset kvalifiserer til å gå videre på ett av følgende programområder på Vg2:

Vg2 informasjonsteknologi
Vg2 medieproduksjonVg2 informasjonsteknologi kvalifiserer til å gå ut i lære i bedrift og oppnå fagbrev i IT-driftsfaget eller i IT-utviklerfaget. Vg2 medieproduksjon kvalifiserer til å gå ut i lære i bedrift og oppnå fagbrev i Mediedesignfaget, Innholdsproduksjonsfaget eller Medieteknikkfaget.
Uavhengig av om eleven gikk Informasjonsteknologi eller medieproduksjon på Vg2, kan man ta påbygging til generell studiekompetanse i Vg3 istedenfor å gå ut i læra. Man kan også være lærling og ta påbygging til generell studiekompetanse etter yrkeskompetanse.


== Skoler ==
Utdanningsprogrammet informasjonsteknologi og medieproduksjon er planlagt bredt i Norge fra oppstart 2020.

Agder: Sam Eyde videregående skole, Tangen videregående skole
Innlandet: Gausdal videregående skole, Gjøvik videregående skole, Hamar katedralskole, Lillehammer videregående skole, Sentrum videregående skole
Møre og Romsdal: Kristiansund videregående skole, Romsdal videregående skole, Romsdal videregående skole, Ålesund videregående skole og friskolen Akademiet Ålesund
Nordland: Bodin videregående skole og maritime fagskole, Brønnøysund videregående skole, Hadsel videregående skole og friskolen Kristen videregående skole – Nordland
Oslo: Elvebakken videregående skole, Fyrstikkalleen skole, Kuben videregående skole
Rogaland: Gand videregående skole, Haugaland videregående skole, Vågen videregående skole og friskolen Lundeneset vidaregåande skole
Troms og Finnmark: Vardø videregående skole, Breivang videregående skole, Nord-Troms videregående skole, Sjøvegan videregående skole, Stangnes Rå videregående skole
Trøndelag: Charlottenlund videregående skole, Olav Duun videregående skole, Verdal videregående skole
Vestfold og Telemark: Greveskogen videregående skole, Horten videregående skole, Porsgrunn videregående skole, Sandefjord videregående skole
Vestland: Amalie Skram videregående skole, Måløy videregående skole, Stord videregående skole og Voss gymnas.
Viken: Drømtorp videregående skole, Kirkeparken videregående skole, Nesodden Videregående Skole, Åssiden videregående skole.


== Se også ==
Vg2 IKT-servicefag, et programområde fra videregående opplæring som avvikles etter skoleåret 2020-2021.


== Referanser ==


== Eksterne lenker ==
(no) vilbli.no: Informasjonsteknologi og medieproduksjon
Walter Flex

Walter Flex (født 6. juli 1887 i Eisenach i Thüringen i Det tyske rike, død 16. oktober 1917 i Pöide på Ösel i Estland i Tsarrussland) var en tysk poet og soldat.
Walter Flex var ansatt som informator hos familien Otto von Bismarck, noe som gav ham impulser og ideer til flere av hans diktmotiver og noveller (for eksempel  Zwölf Bismarcks) og inspirerte haom til sitt fortsatte kall. Blant hans senere arbeider kan fremheves en rekke krigsdikt, skuespill og den velkjente novellen Der Wanderer zwischen beiden Welten: Ein Kriegserlebnis. 
Flex falt som soldat i første verdenskrig. Han mottok Jernkorset.


== Referanser ==


== Kilder ==
Svensk uppslagsbok. Malmö 1932.


== Litteratur ==
Flex, Konrad: Walter Flex: Ein Lebensbild. Stuttgart 1937.
Koch, Lars: Der Erste Weltkrieg als Medium der Gegenmoderne: Zu den Werken von Walter Flex und Ernst Jünger. Würzburg: Königshausen & Neumann, 2006. ISBN 3-8260-3168-7
Spiekermann, Bernd: „Willfährigkeit gegen das Göttliche und Wehrhaftigkeit gegen das Menschliche“: Religion und Nation im Werk von Walter Flex. Schüling, Münster 2000.
Åkær (Hads Herred)

Åkær (også Aakær og Aakjær) er en herregård i Falling Sogn, Odder kommune i Jylland. Den ligger ved Åkær Å som løper ut i Horsens Fjord. 
Åkær kjennes fra 1300-tallet i privat eie, og ble omkring 1400 skjødet til bispen av Aarhus. Etter reformasjonen tilfaldt den Kronen. I 1548 ble Åkær hovedsete i et len som omfattet Hads Herred og i 1660 ble til Åkær Amt. 
Den nåværende hovedbygning er oppført i bindingsverk over en høy kjeller i 1661, men er senere ombygget flere ganger.


== Referanser ==
Hjerterått

Hjerterått (originaltittel: Saivu) er en norsk-samisk dramaserie som gikk på NRK-TV i 2013. Serien var regissert av Grethe Bøe-Waal og Nils Gaup etter en idé av Cecilie Mosli, som også hadde skrevet manus sammen med Bøe-Waal.


== Handling ==
Serien handler om Oslo-jenta Anneli på 12 år, som flytter til Kautokeino med sin familie. Hun har overhodet ikke lyst til å flytte, og i starten er hun svært skeptisk til det meste på den nye hjemplassen. Nabogutten Isak, som også er hennes nye klassekamerat, er like skeptisk til henne, men gradvis blir de bedre kjent og Anneli begynner å bli mer positivt innstilt til både Kautokeino og Isak. Sentralt i handlingen blir Annelis og Isaks felles innsats for å finne årsaken til at en reinflokk døde.


== Medvirkende ==


== Referanser ==


== Eksterne lenker ==
Hjerterått på Internet Movie Database
Relikt (panser)

Relikt er en russisk type tredje generasjons reaktivt panser. Det er produsert for  montering på T-72 og T-90. Det er regnet for å være dobbelt så effektivt som Kontakt-5.


== Referanser ==
Epyc

Epyc er et merkenavn for x86-64 mikroprosessorer som ble introdusert i juni 2017, og som er konstruert og markedsført av Advanced Micro Devices basert på selskapets mikroarkitekturer Zen, Zen+ og Zen 2. De er beregnet på servere og innebygde systemer. Epyc-prosessorer deler samme mikroarkitektur som de tilsvarende mikroprosessorer for skrivebordsmiljøer, men har flere kjerner, flere PCI Express-baner, støtte for større RAM, og større hurtigminne. De støtter også to eller flere mikroprosessorer gjennom  Infinity Fabric.


== Referanser ==
Palantin (EK-kompleks)

Palantin (EK-kompleks) er i serien av de mest moderne våpen for elektronisk krigføring i Russland. 
Komplekset kan jamme ut samband på HF, UHF og mobiltelefoner såvel som satellitt-samband, men er spesielt egnet til å jamme Programvaredefinert radio. I praksis betyr dette at mulige mål for jamming er UAV-er, kryssermissil og datatransmisjon.


== Referanser ==
Vaniljekrans

Vaniljekrans er en dansk småkake som stammer fra omkring midten av 1800-tallet. Vaniljekranse er primært tilvirket av hvetemel, smør, sukker, vanilje og eventuelt hakkede mandler. Noen bruker egg for å gi deigen struktur. Småkaken bakes oftest til jul, og har en karakteristisk sirkulær form med et stjerneformet tverrsnitt.I dag brukes ofte sprøyteposer til å forme vaniljekransene, men flere oppskrifter angir at man skal bruke en kjøttkvern for å få det beste resultatet. Før kvernen trillet man først deigen og formet kranser etterpå. 
Vaniljekranse er en av danskenes foretrukne kaker til jul.


== Referanser ==


== Eksterne lenker ==
(en) Vaniljekranse – kategori av bilder, video eller lyd på Commons
RB-341V Leer3

RB-341V "Leer3" er et moderne russisk EK-kompleks som kan utføre både SIGINT og jamming, særlig mot GSM mobiltelefoner og samband som bruker dette frekvensområdet i Mhz:

935-960
1805-1880
890-915
1710-1785Komplekset er som regel basert på en Kamaz lastebil og er særlig egnet som bakkestasjon for UAV-en Orlan-10 som kan utføre innsamling og jamming fra stor høyde.


== Referanser ==
Norgesmesterskapet i skiskyting 1990

Norgesmesterskapet i skiskyting 1990 ble arrangert på Voss 1.-3. mars. Lagkonkurransen ble arrangert på Dombås 25. mars.


== Medaljevinnere ==


== Kilder ==
Arvid Eriksen (red.) Sportsboken 1990/91, s. 298. VG. ISBN 82-90773-04-8.
skiskyting.no: Resultater NM Senior
hanslysaker.net: Resultater NM skiskyting
Norgesmesterskapet i skiskyting 1991

Norgesmesterskapet i skiskyting 1991 ble arrangert i Steinkjer 10.-13. januar. Lagkonkurransen ble arrangert i Orkdal 23.-24. mars.


== Medaljevinnere ==


== Kilder ==
Arvid Eriksen (red.) Sportsboken 1991/92, s. 297. VG. ISBN 82-90773-05-6.
skiskyting.no: Resultater NM Senior
hanslysaker.net: Resultater NM skiskyting
Norgesmesterskapet i skiskyting 1992

Norgesmesterskapet i skiskyting 1992 ble arrangert på Skrautvål 9.-12. januar. Lagkonkurransen ble arrangert i Målselv 23. mars.


== Medaljevinnere ==


== Kilder ==
Arvid Eriksen (red.) Sportsboken 1992/93, s. 300-01. Schibsted. ISBN 82-516-1428-7.
skiskyting.no: Resultater NM Senior
hanslysaker.net: Resultater NM skiskyting
Es ist für uns eine Zeit angekommen

«Es ist für uns eine Zeit angekommen» var opprinnelig en Sternsinger-sang fra Wiggertal i Kanton Luzern i Sveits som har fått utbredelse i hele det tyskspråklige området med forskjellige tekstoverleveringer. Opprinnelig var det knyttet til de tyske skikker knyttet til feiringen av De tre vise menn.
En nasjonalsosialistisk sangbok, «Deutsche Kriegsweihnacht» fra 1939 hadde omdiktet teksten i så stor grad at den var avkledt det kristelige innhold den hadde fra begynnelsen av, og ble presentert som vintersang. Det er denne variant av nazi-dikteren Paul Hermann (1904–1970) som trass i sin tilblivelse er forblitt den mest utbredte.
Den modernisert og igjen med kristelig innhold ble inntatt som julesang i 1993/94 i noen regionale utgaver av Evangelisches Gesangbuch.
Fra 1966 finner man den i det en katolsk sangbok og med tre vers; den versjonen knytter sterkt an til den opprinnelige tekst.


== Referanser ==
Sportpalasstalen

Sportpalasstalen (tysk: Sportpalastrede) eller Den totale krig-talen ble holdt av den tyske propagandaminister Joseph Goebbels i Berliner Sportpalast til et stort, men nøye utvalgt publikum, den 18. februar 1943. Bakgrunnen var at andre verdenskrig var begynt å gå dårlig for Tyskland under diktatoren Adolf Hitler, især tapet i slaget om Stalingrad.


== Beskrivelse ==
Talen ble holdt etter at krigslykken hadde snudd; slaget om Stalingrad var tapt og Sovjetunionen hadde begynt å gjenerobre terreng. Ved Casablancakonferansen hadde Storbritannias statsminister Winston Churchill og USAs president Franklin Roosevelt krevd Tysklands betingelsesløse kapitulasjon. Samtidig møtte de tyske styrkene i Nordafrika under general Erwin Rommel motgang, de ble presset både fra øst og vest.Som svar beordret Adolf Hitler at det skulle krigsmobiliseres ytterligere. Den 2. februar ble 100 000 restauranter og klubber stengt slik at sivilbefolkningen skulle kunne bidra mer til krigsanstrengelsene. Derfor lyttet millioner av tyskere på Goebbels over radioen da han 18. februar 1943 talte foran tusenvis av utvalgte partimedlemmer, fra Berliner Sportpalast, om de siste ukenes tilbakeslag.Talen var viktig som en tidlig erkjennelse om at Tyskland var i stor fare. Dette brukte Goebbels for å motivere til å fortsette kampen hardere. Hans hovedsakelige argument var at om ikke den tyske armé og dens allierte klarte å motstå trusselen fra øst skulle riket slukes av bolsjevisme og kort etter skulle også resten av Europa falle. Han sammenfattet det som om to tusen års vesterlandsk sivilisasjon var i fare, og la skylden for Tysklands nederlag på jødene. Mens Goebbels nevnte Sovjetunionens mobilisering som djevelsk erklærte han at «Vi kan ikke bemestre den bolsjevistiske fare dersom vi ikke benytter lignende, dog ikke identiske, metoder i en total krig.» Slik rettferdiggjorde han nedskjæringene av den sosiale standard som midlertidige tiltak.


== Referanser ==


== Kilder ==
Beevor, Anthony, Stalingrad, Spartacus, 2002, ISBN 82-430-0263-4
Beevor, Anthony, Den andre verdenskrig, Cappelen Damm, 2013, ISBN 978-82-02-42146-5


== Eksterne lenker ==
Utdrag fra sportpalasstalen (på tysk)
Krasukha (EK-system)

Krasukha (russisk: Красуха - Engelsk: Belladonna eller Deadly Nightshade) er et russisk mobil -, bakkebasert, elektronisk krigføring (EK)-system. Dette systemet er produsert av KRET corporation på forskjellige hjulkjøretøy- plattformer. Krasukhas primære mål er luftbåret radio-elektronikk (for eksempel Uav-er) og luftbårne systemer ledet av radar. Krasukha har flere programmer i de russiske væpnede styrker.


== Krasukha-2 ==
Krasukha-2 er beregnet til å jamme AWACS på avstander på opp til 250 kilometer (250 000 m). Krasukha-2 er også i stand til å jamme andre luftbårne radarer, for eksempel radarstyrte missiler. Missilene som er jammet ut, blir deretter gitt en falsk mål som leder dem bort fra den opprinnelige for å sikre at rakettene er ikke lenger en trussel. Krasukha-2 beskytter mobile høyt prioriterte mål, for eksempel 9K720 Iskander SRBM.


== Krasukha-4 ==
Krasukha-4 multifunksjonelle bredbånds-jammestasjon er montert på et BAZ-6910-022 fire-akslet-chassis. Som Krasukha-2,er  Krasukha-4 motmiddel for AWACS og andre luftbårne radarsystemer. Krasukha-4 har rekkevidde til å effektivt forstyrre  satellitter i lav jordbane (LEO), og kan forårsake permanent skade på radio-elektroniske enheter. Bakkebasert radar er også et godt mål for Krasukha-4.


== Referanser ==
Down Town Key Club

Down Town Key Club (1965–85) var en jazzklubb i Oslo.
Den ble startet av Big Chief Jazzband som ble husband etter at Metropol Jazz Club gikk konken. Frontfiguren var Eivind Solberg som spilte trompet. Lenge lå den i tredje etage av Universitetsgaten 26. Mot slutten ble den flyttet til bakeribygget Møllhausengården i Karl Johans gate 17.
Av kjente artister var musikerne til Duke Ellington her, samt Teddy Wilson, George Russell.  Barney Kessel i 1973.


== Referanser ==
Russisk ubåt «Sarov» (B-90)

B-90 Sarov er også referert til som Sarov klasse. Den russiske betegnelsen Prosjekt 20120 Sargan, er en russisk diesel-elektrisk ubåt for spesielle formål som bruker en kjernefysisk reaktor som en supplerende strømgenerator. Eksistensen av ubåten ble først avslørt i 2007, da detaljer om båten var et uhell ble publisert i Sarov, Nizjnij Novgorod. Avslørt av regionens lokale myndigheters nettside. Ubåten er en del av Nordflåten og brukes som en plattform for å demonstrere teknologi for testing av oppgraderte våpen og militært utstyr, eller som en etterretningsbåt.


== Design ==
Basert på Kilo-klasse ubåt, , er ubåten en unik plattform for våpensystemer på grunn av kombinasjonen av diesel-elektrisk fremdriftssystem system og en liten kjernefysisk reaktor. Det antas reaktoren ikke kan drive propellen selv, men snarere produserer strøm til å lade opp et konvensjonelt batterisystem, som i stor grad utvider utholdenhet på ubåten i neddykket tilstand. Det er blitt bemerket at siden elektrisk fremdrift av natur er veldig rolig og stillegående, men har en tendens til å mangle rekkevidde og utholdenhet, vil besittelse av en lang rekke elektriske system gjøre Sarov til en utmerket etterretningsplattform. Det russiske Forsvarsdepartementet har ikke avslørt om båten er tiltenkt denne rollen.
Sarov har et deplasement på 3950 tonn, et mannskap på 52 og kan være under vann i opp til 20 dager. Det har en maks hastighet på 10 knop (19 km/t; 12 mph) på overflaten, mens den er 17 knop (31 km/t; 20 mph) i neddykket tilstand, og kan operere ned til 300 meter (980 ft) dybde. På grunn av at ubåten har en kjernefysisk reaktor, er det etablert en fluktkapsel for mannskapet om bord. Sarov er betydelig lengre (98 m) i forhold til lengden av de opprinnelige Kilo-klasse ubåter (72 m).


== Operativ historie ==
Den 27. november 2016 var Sarov angivelig involvert i en testing av Russlands atomvåpen Poseidon, en ubemannet undervannsdrone, dette ifølge tjenestemenn i Pentagon.Den 20. februar 2019, slapp det russiske Forsvarsdepartementet ut en video som viser Poseidons ubemannede undervannsoperasjoner når den blir skutt ut av et torpedorør ombord i Sarov.


== Referanser ==


== Eksterne lenker ==
Krasnoje Sormovo
Sevmash
Russisk Skip
Bakkeelva kraftverk

Bakkeelva kraftverk er et vannkraftverk ved Holmedal i Askvoll kommune i Vestland. Det kalles også Trollekraft.
Det er et elvekraftverk som utnytter et fall på 222 meter i Bakkeelva.
Installert effekt er 2,5 MW fra en peltonturbin. Årsproduksjon er 8 GWh.
Kraftverket eies av Trollekraft AS, som eies av Clemens Kraftverk AS. Det driftes av Clemens.


== Referanser ==


== Kilder ==
«NVE Atlas». Utbygd vannkraft.  Norges vassdrags- og energidirektorat
NVE vannkraftdatabase
Clemens kraft
Kværner Eureka

Kværner Eureka (fra 1969 til 1987 Thune-Eureka) var et norsk industriselskap. Selskapet ble dannet da Thunes mekaniske verksted og Eureka fusjonerte i 1969. Eureka Mekaniske & Elektriske Verksted ble dannet i 1889 og fusjonert med Kværner i 1968, mens Thune hadde historikk helt tilbake til 1815.Selskapet flyttet fra Oslo til tettstedet Tranby i Lier i 1976. Thune-navnet forsvant i 1988 da Myrens Verksted og Kværner Kulde ble sammenslått med Thune-Eureka og fikk navnet Kværner Eureka. I 1996 kjøpte Kværner opp et selskap i Spania for å støtte virksomheten. Omorganiseringen av Kværner i 2000 førte til at virksomheten ble delt i to: Kværner Eureka fokuserte utelukkende på våpenindustrien, mens gass- og oljedivisjonen ble til Kværner Oilfields Production (KOP). Pr 2020 er denne bedriften på Lier en del av konsernet Aker Solutions og er spesialisert innenfor subsea-leveranser til olje- og gassindustrien.


== Forsvarsindustri ==
Fra 1975 til 2005 utgjorde produksjon av forsvarsmateriell en betydelig del av selskapets aktivitet. Det første oppdraget i 1975 var ombygging av panserjageren NM116 med ny kanon, motor, girkasse og ildledningssystem. Senere bygde Kværner Eureka blant annet 550 TOW-tårn til rakettpanserjageren NM142 og lignende kjøretøy for Canada (ca 100 av dem gikk til Norge); den siste leveransen til Canada fant sted i 2005.
På 1990-tallet hadde selskapet kontrakt om leveranse av hovedkomponenter til første generasjon av stormpanservognene CV90, herunder kanontårn.Fra 1996 til 2005 laget selskapet deler til 200 eksemplarer av rakettartilleriet M270 MLRS (rammeverk, det vil si base, case and turret til utskytingsrampen produsert i aluminium), som ledd i en gjenkjøpsavtale med Lockheed Martin.


== Referanser ==
NM116

NM116 (Norsk Modell 116) var en norsk panserjager basert på modifiserte amerikanske lette stridsvognen M24 Chaffee. Det ble installert en fransk 90 mm kanon og moderne ildlednings-systemer.
I 1972 bestemte det norske forsvaret seg for å overhale og modernisere 54 av sine 123 stk M24 Chaffee stridsvogner til panserjagere brukt som rekognoseringkjøretøy. Det ble beregnet at dette programmet for ombygging til NM-116 ville koste kun en tredjedel av å kjøpe inn nye lette stridsvogner.Oppdraget med å gjennomføre denne oppgraderingen gikk til selskapet Thune-Eureka. Det amerikanske firmaet NAPCO utviklet en power pack basert på 6V53T dieselmotoren som var i bruk på M113-kjøretøyer. Den originale kanonen 75 mm M6 L/39 ble erstattet av en fransk D-925 90 mm kanon, samt et 12,7mm M2 Browning maskingevær. Nye moderne ildlednings-systemer ble installert, herunder en Simrad LV3 laser avstandsmåler. 
Norske firmaer konverterte også åtte stk M24 til Bergepanser-kjøretøyet NM130 Bergepanser for å kunne gi støtte til NM-116. NM-116 ble faset ut fra det norske forsvaret i 1993.


== Referanser ==


== Eksterne lenker ==
(en) NM-116 – kategori av bilder, video eller lyd på Commons
San Nicolas gasskraftverk

San Nicolas gasskraftverk, også kjent som AES Parana CCGT kraftverk er et gasskraftverk i byen San Nicolas i provinsen Buenos Aires i Argentina. Det ligger lokalisert inne i samme kompleks som det kull-fyrte San Nicolas kraftverk. 
Gasskraftverket har kombinasjonssyklus (CCGT) og en installert produksjonskapasitet på 845 MW, fordelt på tre turbiner fra 2001. Kokere og generatorer er fra Mitsubishi mens generatorene er levert av Mitsui. Anlegget kan også fyre med dieselolje og biodiesel. Kilden for kjølevann er elven Paraná.
Operatør siden 1993 er det amerikanske energiselskapet AES Corp, via datterselskapet Central Termica San Nicolas (AES Argentina).


== Referanser ==


== Eksterne lenker ==
Artikkel hos Global Energy Observatory.
AES Corp Argentina - samleside som inkluderer kraftverket.
Koudiet Eddraouch gasskraftverk

Koudiet Eddraouch gasskraftverk er et gassdrevet varmekraftverk i provinsen El Tarf 700 km øst for hovedstaden Alger, lokalisert i det østlige Algerie. Det drives kun av naturgass og har (2019) ingen sekundærbrensel. Anlegget har en installert produksjonskapasitet på 1.200 MW, fordelt på 3 like store 400 MW-blokker med moderne kombinasjonssyklus (CCGT) gassturbiner. Utstyret er levert av General Electric, med unntak av kokerne som er levert av sør-koreanske Doosan. Anlegget ble påbegynt i 2008 og stod ferdig i 2012. Utbyggingskontrakten var på 635 millioner euro.Operatørselskapet heter Shariket Karhaba Koudiet Eddraouch Spa (SKD) og er et datterselskap av Sonelgaz.


== Se også ==
Liste over verdens største olje- og gasskraftverk


== Referanser ==


== Eksterne lenker ==
Koudiet Eddraouch CCGT Power Plant - Global Energy Observatory